Ny lov kan betyde at Aarhus Kommune skal nedlægge eksisterende daginstitutioner og opføre nye andre steder for op mod 100 millioner kroner. Derfor søger byrådet dispensation.

Annonce

AARHUS: En ny og meget omtalt ghettolov om ændringer i daginstitutionerne, som regeringen fremsætter i Folketinget i oktober, kan komme til at koste Aarhus Kommune op mod 100 millioner kroner. Med mindre kommunen får dispensation. Med den nye lov vil regeringen, Socialdemokratiet, Radikale og SF ændre i dagtilbudsloven, så daginstitutioner fra 1. januar 2020 maksimalt må have 30 procent børn fra udsatte boligområder. Det får den konsekvens i Aarhus, at 28 nuværende børnegrupper, der er placeret i udsatte boligområder, skal have nye lokaler uden for de udsatte områder. Og prisen for at opføre nye daginstitutioner er på 96 millioner kroner, har Børn og Unge udregnet. - Konsekvensen af loven vil være, at vi skal lukke en række daginstitutioner. Alternativt skal vi tiltrække 70 procent af børnene fra familier, der bor uden for de udsatte boligområder. De skal så frivilligt vælge at få deres børn passet i daginstitutioner i de udsatte boligområder. Det må vi bare sige ikke er realistisk, siger børn- og ungerådmand Thomas Medom (SF).

Fakta Institutioner med mere end 30 procent børn fra udsatte boligområder:



Idrætsinstitutionen Myretuen, Ryhavevej 38, Aarhus V

Det Blå Hus, Haurumsvej 18, Tilst

Vuggestuen Haurumsvej, Haurumsvej 1A, Tilst

Snurretoppen, Haurumsvej 16A, Tilst

Valhalla, Haurumsvej 1B, Tilst

Børnehuset Engen, Jettesvej 10 B, Gellerup

Børnehuset stranden, Jettesvej 10 C, Gellerup

Børnehuset Skoven, Jettesvej 10 D, Gellerup

Børnehuset Bækken, Jettesvej 10 E, Gellerup

Unimukken, Jettesvej 2, Gellerup

Natur og Miljøbørnehuset, Viben Jettesvej 2, Gellerup

Børnehaven Skræppen, Lenesvej 23, Gellerup

Vuggestuen Mælkebøtten, Lenesvej 25, Gellerup

Børnehaven Spiren, Lenesvej 27, Gellerup

Junglen, Janesvej 1 A, Toveshøj

Vuggestuen Tovshøj, Janesvej 29 A, Toveshøj

Børnehuset Mælkevejen, Gudrunsvej 66 A, Gellerup

Idrætsbørnehuset v/Globus 1, Gudrunsvej 3B, Gellerup

Idrætsinstitutionen Ellekær, Jernaldervej 1-3, Aarhus V

Annonce

Byråd søger dispensation

Han understreger, at han ikke er uenig i den overordnede strategi om, at børnene skal blandes mere fra forskellige sociale og kulturelle baggrunde. - Men det hjælper ikke med til at omdanne Gellerup fra et udsat til et attraktivt boligområde, at lukke alle daginstitutioner i området. Hvis ikke der er børnepasning i området, får vi ikke nye børnefamilier til at flytte dertil. I Aarhus Byråd er man helt klar over sagens alvor. Derfor skrev partierne bag budgetforliget for 2019 ind i teksten, at man vil afsøge muligheden for at få en dispensation fra den nye lov med henblik på at undgå at skulle opføre nye daginstitutioner til 100 millioner kroner som erstatning. - En ting er den økonomiske udgift, men noget andet er de praktiske og menneskelige konsekvenser. Vi kan ikke bare bygge nye institutioner ved siden af de udsatte boligområder, for så vil procenten af børn fra udsatte boligområder hurtigt komme over 30 procent. Nye daginstitutioner skal i givet fald bygges helt andre steder i kommunen, men så får vi et transportproblem for forældrene i udsatte boligområder, der skal køre langt for at få børnene passet, forklarer Thomas Medom.

Annonce

"En rodebutik"